สวัสดีค่ะ คุณ เรียนสอบถามค่ะ ประเดือนล่าสุดมาเมื่อวันที่ 12 กรกฎาคม มีเพศสัมพันธ์กับแฟนเมื่อวันที่ 28 กรกฎาคม และ 2 สิงหาคม โดยทั้งสองครั้งนี้ไม่ได้ใส่ถุงยางอนามัยตอนแรกเริ่ม สักพักถึงถอดออกมาแล้วใส่ถุงยางอนามัย ซึ่งขณะนี้ประจำเดือนยังไม่มาเลยค่ะ ทั้งนี้ ตรวจปัสสาวะผ่านที่ตรวจชนิดหยดเมื่อวันที่ 17,24 สิงหาคม ขึ้นขีดเดียว ส่วน 31 สิงหาคม ตรวจตอนเช้า (ตี 3.40 ) ขึ้นขีดเดียว พอกลับมาดู ตอน 20.00 เห็นขีดที่สองเพิ่มขึ้นแต่จางมากๆ แทบไม่เห็น และ 1 กันยายน (เมื่อเช้า 06.10) ก็เห็นเป็นขีดเดียว จึงอยากเรียนสอบถามคุณว่าเป็นเพราะอะไรคะ ขอบค่ะ
สวัสดีค่ะ หากมีเพศสัมพันธ์ในวันที่ 28 ก.ค. และ 2 ส.ค. การตรวจหาการตั้งครรภ์ในวันที่ 17 24 และ 31 ส.ค. พบว่าขึ้นเพียง 1 ขีด ก็แสดงว่าไม่มีการตั้งครรภ์เกิดขึ้นค่ะส่วนการตรวจในวันที่ 31 ส.ค.นั้น หากในตอนแรกขึ้นเพียง 1 ขีด และได้ตั้งทิ้งไว้นานหลายชั่วโมง แล้วพบขีดที่ 2 ขึ้นจางๆ นั้น ถือเป็นผลบวกปลอมคือไม่ได้มีการตั้งครรภ์เกิดขึ้น แต่เป็นขีดที่เกิดขึ้นจากรอยระเหยของปัสสาวะค่ะดังนั้น การที่ประจำเดือนยังไม่มา จึงน่าจะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน นอนดึก อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เช่น ไข้หวัด ท้องเสีย เป็นต้นแนะนำให้รอประจำเดือนไปอีกซักระยะค่ะ ประจำเดือนน่าจะมาในที่สุดค่ะ